ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ສະຫະພັນແມ່ຍິງແຂວງ ເລກທີ່\_\_\_\_\_\_\_\_\_\_/ສຍຂ

 ລົງວັນທີ\_\_\_\_\_\_\_\_\_\_\_\_\_\_

**ໃບສະເໜີ**

ແຜນສະເໜີງົບປະມານລະອຽດດຳເນີນກິດຈະກຳ

ເດືອນ ສິງຫາ ( 8 ) 2013

**ຮຽນ :** ທ່ານຫົວໜ້າໂຄງການ TABI ປະຈໍາກະຊວງກະສິກໍາ ແລະປ່າໄມ້

ທີ່ນະຄອນຫລວງ ວຽງຈັນ

( ໂດຍຜ່ານກອງເລຂາໂຄງການ TABI ປະຈໍາແຂວງ ຫລວງພະບາງ )

**ເລື່ອງ:** ສະເໜີຂໍງົບປະມານລົງເກັບຕົວຢ່າງເຫັດທໍາມະຊາດ,ແນະນໍາການກະກຽມໂຄງການໃຫ້ຊາວ

ບ້ານ, ຊື້ອູປະກອນ, ເກັບກໍາຂໍ້ມູນ,ຕິດຕາມການບັນທຶກຂໍ້ມູນການເກັບເຫັດຂອງສາສະມັກບ້ານຢູ່ 5 ບ້ານ ເມືອງ ຈອມເພັດ ແຂວງ ຫລວງພະບາງ.

* ອີງຕາມການຕົກລົງໃນກອງປະຊຸມລາຍງານການປະຕິບັດວຽກຂອງທິມງານເກັບກໍາຂໍ້ມູນເຫັດ ທໍາມະຊາດເມືອງ ຈອມເພັດ ຄັ້ງວັນທີ 2 ກັນຍາ 2013.
1. **ແຜນກິດຈະກໍາ:**
2. *ຈຸດປະສົງ:*
* ເພື່ອເຮັດໃຫ້ຊາວບ້ານເປົ້າໝາຍມີຄວາມເຂົ້າໃຈ ແລະໃຫ້ຄວາມຮ່ວມມືໃນການລາຍງານການເກັບເຫັດຂອງຕົນໃຫ້ອາສາສະມັກ.
* ເພື່ອອໍານວຍຄວາມສະດວກໃນການເກັບກໍາຂໍ້ມູນຂອງອາສາສະມັກບ້ານເປົ້າໝາຍ.
* ເພື່ອໃຫ້ໄດ້ຂໍ້ມູນຄົບຖ້ວນ ເພື່ອກຽມບົດສະເໜີໂຄງການຟື້ນຟູແຫລ່ງເຫັດທໍາມະຊາດຢູ່ 5ບ້ານ ຂອງເມືອງ ຈອມເພັດ ແຂວງ ຫລວງພະບາງ.
1. *ກິດຈະກໍາທີ່ຈະຈັດຕັ້ງປະຕິບັດ:*
	1. ແນະນໍາການກະກຽມໂຄງການໃຫ້ຊາວບ້ານເປົ້າໝາຍ.
	2. ຕິດຕາມການບັນທຶກຂໍ້ມູນການເກັບເຫັດຂອງອາສາສະມັກບ້ານ.
	3. ສະໜອງຊິງຊັ່ງນໍ້າໜັກຂະໜາດ 15 ກິໂລໃຫ້ບ້ານ.
	4. ເຮັດປຶ້ມບັນທຶກຂໍ້ມູນການເກັບເຫັດ.
	5. ບັນທຶກຂໍ້ມູນການເກັບເຫັດ.
	6. ເກັບຕົວຢ່າງ, ເກັບຂໍ້ມູນເຫັດ ແລະຈັບ GPS ຢູ່ບ້ານເປົ້າໝາຍ.
	7. ສະຫລຸບກິດຈະກໍາ ແລະງົບປະມານ.
	8. ຈັດກອງປະຊຸມປະຈໍາເດືອນ
2. *ຄາດໝາຍຜົນໄດ້ຮັບ ແລະຕົວວັດແທກຜົນສໍາເລັດ:*

|  |  |  |
| --- | --- | --- |
| ກິດຈະກໍາ | ຄາດໝາຍຜົນໄດ້ຮັບໃນແຕ່ລະກິດຈະກໍາ | ຕົວວັດແທກຜົນສໍາເລັດ |
| 2.1 | * ຊາວບ້ານເປົ້າໝາຍມີຄວາມເຂົ້າໃຈເຖິງຈຸດປະສົງໃນການເກັບກໍາຂໍ້ມູນແລະລາຍງານການເກັບໃຫັດໃຫ້ອາສາສະມັກທຸກຄອບຄົວ.
 | * ອາສາສະມັກມີຂໍ້ມູນການບັນທຶກຂໍ້ມູນການເກັບຂອງຊາວບ້ານທຸກຄອບຄົວໃສ່ປຶ້ມບັນທຶກ.
 |
| 2.2 | * ຮູ້ໄດ້ຄວາມສາມາດໃນການບັນທຶກຂໍ້ມູນການເກັບເຫັດຂອງອາສາສະມັກ
 | * ຜົນໄດ້ຮັບເຊ່ັນ: ຄວາມຖືກຕອ້ງ ແລະຄວາມຜິດພາດຂອງການບັນທຶກ.
 |
| 2.3 | * ອາສາສະມັກມີຄວາມສະດວກໃນການຊັ່ງນໍ້າໜັກເຫັດຂອງຊາວບ້ານ
* ຊາວບ້ານຈະໄດ້ຮັບຄວາມເປັນທໍາເວລາຂາຍເຫັດ,ແມ່ຄ້າບໍ່ມີຊອ່ງຫວ່າງສໍ້ໂກງນໍ້າໜັກ
 | * ມີຂໍ້ມູນການເກັບເຫັດຊັດເຈນ.
* ລາຍຮັບຂອງຊາວບ້ານສົມດູນກັບຜະລິມານເຫັດທີ່ຊັ່ງເປັນເອກະພາບ.
 |
| 2.4 | * ມີປຶ້ມບັນທຶກເປັນລະບົບ, ມີຄວາມສະດວກໃນບັນທຶກ, ການເກັບຮັກສາແລະການຕິດຕາມ ກວດກາ.
 | * ມີປຶ້ມບັນທຶກຂໍ້ມູນການເກັບເຫັດຢູ່ນໍາ ອາສາສະມັກບ້ານ
 |
| 2.5 | * ໄດ້ປະຕິທິນການເກີດຂອງເຫັດແຕ່ລະຊະນິດ, ການເກັບເຫັດ ແລະລາຄາເຫັດທີ່ຊາວບ້ານຂາຍແຕ່ລະໄລຍະ
 | * ມີຂໍ້ມູນການເກັບເຫັດຂອງຊາວບ້ານໃນປຶ້ມບັນທຶກ.
 |
| 2.6 | * ໄດ້ຕົວຢ່າງເຫັດ, ສະພາບການປ່ຽນແປງການເກີດຂອງເຫັດ, ແນວຄວາມຄິດການແກ້ໄຂບັນຫາ ແລະວິທີການເກັບເຫັດຂອງຊາວບ້ານ
 | * ຂໍ້ມູນຢູ່ແບບຟອມສໍາພາດຂອງແຕ່ລະບ້ານ
 |
| 2.7 | * ໄດ້ຜົນສໍາເລັດແຕ່ລະກິດຈະກໍາ ແລະການນໍາໃຊ້ງົບປະມານ ເພືອ່ລາຍງານໃຫ້ໂຄງການຮັບຊາບ
 | * ບົດສະຫລຸບກິດຈະກໍາ ແລະບົດສະຫລຸບການເງິນ.
 |
| 2.8 | * ກອງປະຊຸມຮູ້ໄດ້ຜົນສໍາເລັດ, ຂໍ້ຄ້າງຄາ ເພືອ່ວາງແນວທາງແກ້ໄຂ ແລະວາງສືບຕໍ່ປະຕິບັດເດືອນຕໍ່ໄປ
 | * ເອກະສານບົດສະຫລຸບ, ບົດບັນທຶກກອງປະຊຸມ.
 |

1. *ວິທີການປະຕິບັດກິດຈະກໍາ:*

ລາຍລະອຽດວິທີການຈັດຕັ້ງປະຕິບັດແຕ່ລະກິດຈະກໍາຄື :

* 1. ກິດຈະກໍາ 2.1 :
* ທິມງານທ່ີ່ມາຈາກສະຫະພັນແມ່ຍິງແຂວງ 1 ຄົນ, ສະຫະພັນແມ່ຍິງເມືອງ ຈອມເພັດ1 ຄົນ ລົງບ້ານຕາມການນັດໝາຍ ແລະສະເໜີຈຸດປະສົງຕໍ່ນາຍບ້ານ.
* ພະນັກງານສະຫະພັນແມ່ຍິງແຂວງແນະນໍາຍຸທະສາດການພັດທະນາແມ່ຍິງ, ອະທິບາຍຈຸດປະສົງຂອງການເຮັດວຽກລວມທັງທິມງານພາກສະໜາມ ແລະການເຮັດວຽກຂອງອາສາສະມັກ. ລະດົມແນວຄວາມຄິດຂອງຊາວບ້ານ ແລະປຶກສາຫາລືຮ່ວມກັນ.
	1. ກິດຈະກໍາ 2.2 :
* ພະນັກງານສະຫະພັນແມ່ຍິງເມືອງ ຈອມເພັດ ກວດກາການບັນທຶກຂອງອາສາສະມັກ, ແນະນໍາຄືນເມື່ອເຫັນມີບອ່ນບໍ່ຖືກ ແລະສັງລວມຂໍ້ມູນການບັນທຶກ. ກິດຈະກໍາດ່ັງກ່າວນີ້ຈະປະຕິບັດຕິດພັນກັບກິດຈະກໍາ 2.1.
	1. ກິດຈະກໍາ 2.3 :
* ສະໜອງຊິງຊັ່ງນໍ້າໜັກໃຫ້ການຈັດຕັ້ງບ້ານ ໂດຍມີເອກະສານມອບ - ຮັບ ແລະມອບໃຫ້ອາສາສະມັກເປັນຜູ້ຄຸ້ມຄອງ. ກິດຈະກໍານີ້ປະຕິບັດຕິດພັນກັບກິດຈະກໍາ 2.1, 2.2
	1. ກິດຈະກໍາທີ 2.4 :
* ນໍາໃຊ້ແບບຟອມບັນທຶກຂໍ້ມູນການເກັບເຫັດທີ່ມອບໃຫ້ອາສາສະມັກທົດລອງນໍາໃຊ້ ແລະເອົາມາປືກສາຫາລື ເຫັນວ່າສາມາດນໍາໃຊ້ຕໍ່ໄປນັ້ນມາເຮັດເປັນປຶ້ມຕາມຈໍານວນຄອບຄົວທີ່ເກັບເຫັດຢູ່ແຕ່ລະບ້ານ ຈໍານວນ 10 ຄອບຄົວ/ຫົວ ແລະສາມາດບັນທືກໄດ້ 1 ປີ.
	1. ກິດຈະກໍາທີ 2.5 :
* ອາສາສະມັກສືບຕໍ່ບັນທຶກຂໍ້ມູນການເກັບເຫັດແຕ່ລະຄັ້ງຂອງທຸກຄອບຄົວທີ່ເກັບເຫັດໃສ່ແບບຟອມຕາມແຕ່ລອງຫອ້ງໃຫ້ຄົບຖ້ວນ.
	1. ກິດຈະກໍາທີ 2.6 :
* ທິມງານພາກສະໜາມສືບຕໍ່ເກັບຕົວຢ່າງເຫັດທ່ີຍັງບໍ່ທັນໄດ້ເກັບ, ພອ້ມທັງຈັບ GPS ຄືນບອ່ນທ່ີຍັງບໍ່ທັນໄດ້ປະຕິບັດ, ສໍາພາດສະພາບການປ່ຽນແປງການເກີດຂອງເຫັດ, ແນວ

ຄວາມຄິດການແກ້ໄຂບັນຫາ ແລະວິທີການເກັບເຫັດໃສແບບຟອມໃຫ້ຄົບຖ້ວນ.

* 1. ກິດຈະກໍາທີ 2.7 :
* ສະຫະພັນແມ່ຍິງເມືອງລາຍງານສະພາບການປະຕິບັດ, ສັງລວມເອກະສານສໍາພາດ, ກວດກາເອກະສານຢັ້ງຢືນຕ່າງໆ, ນໍາພາສະຫລຸບຕາມແບບຟອມຂອງໂຄງການ.
	1. ກິດຈະກໍາທີ 2.8 :
* ຫົວໜ້າໂຄງການ TABI ວຽງຈັນ, ທີ່ປຶກສາເຫັດທໍາມະຊາດ, ຫອ້ງການປະສານງານໂຄງການTABI ປະຈໍາແຂວງ ຫລວງພະບາງ ແລະທິມງານປະຕິບັດທັງໝົດເຂົ້າຮ່ວມກອງປະຊຸມ, ຜູ້ປະຕິບັດຕົວຈິງລາຍງານຜົນໄດ້ຮັບຂອງກິດຈະກໍາ. ຜູ້ເຂົ້າຮ່ວມທັງໝົດສະຫລຸບຕີລາຄາ, ປຶກ ສາຫາລື ແລະວາງແຜນການເດືອນຕໍ່ໄປ.
1. **ແຜນບຸກຄະລາກອນ:**

*ກ. ຂະແໜງການ ຫລືຜູ້ຈັດຕັ້ງປະຕິບັດ:*

- ສະຫະພັນແມ່ຍິງເມືອງ ຈອມເພັດ, ພະນັກງານທີ່ເຄືອ່ນໄຫວວຽກງານໃນແຜນການສະບັບນີ້ດັ່ງມີລາຍຊື່ຄື:

|  |  |  |  |
| --- | --- | --- | --- |
| ລ/ດ | ຊື່ ແລະນາມສະກຸນພະນັກງານ | ພາກສ່ວນ | ໜ້າທີ່ຮັບຜິດຊອບໃນກິດຈະກໍາ |
| 1 | ນາງ ບົວຈັນ ນາມມະວົງ | ສະຫະພັນແມ່ຍິງແຂວງ | ແນະນໍາ, ອະທິບາຍ, ສະຫລຸບ, ລາຍງານກິດຈະກໍາ |
| 2 | ນາງ ພຸດສະດີ ບານຸວົງ | ສະຫະພັນແມ່ຍິງແຂວງ | ຄິດໄລ່ງົບປະມານ,ສະຫລຸບການເງິນ |
| 2 | ນາງ ແສງເດືອນ | ສະຫະພັນແມ່ຍິງເມືອງ | ກວດກາການບັນທຶກການເກັບເຫັດ, ແນະນໍາຄືນ, ສັງລວມ ຖ່າຍຮູບເຫັດ, ເກັບຕົວຢ່າງເຫັດ, ສໍາພາດ, ບັນທຶກ, ລາຍງານ |
| 3 | ທ້າວ ແກ້ວ ພຸດທະວົງ | ພະນັກງານຂັບລົດ ສຍຂ | ຂັບລົດ ແລະຊ່ວຍວຽກບໍລິຫານ |
| 4 | ທ້າວ ສົມພົງ | ກະສິກໍາເມືອງ | ຈັບ GPS, ສໍາພາດ, ບັນ ທຶກ |
| 5 | ຊາວບ້ານໆລະ 3 ຄົນ ລວມ 15 ຄົນ. | ບ້ານ ນາຄໍາ,ຫ້ວຍຕ່ານ, ໂສມ, ນາ, ຊໍາອໍ້ | ຊາວບ້ານນໍາພາເກັບຕົວຢ່າງເຫັດຢູ່ປ່າ. |
| 6 | ອາສາສະມັກບ້ານ 5 ຄົນ | ບ້ານ ນາຄໍາ, ຫ້ວຍຕ່ານ, ໂສມ, ນາ, ຊໍາອໍ້ | ບັນທຶກຂໍ້ມູນການເກັບເຫັດຂອງຊາວບ້ານໃສປຶ້ມບັນທຶກ |
| ລວມຈໍານວນບຸກຄະລາກອນຈັດຕັ້ງປະຕິບັດ : 25 ຄົນ |  |

*ຂ. ກໍານົດເວລາຈັດຕັ້ງປະຕິບັດ ( ກັນຍາ 2013 ) :*

|  |  |  |
| --- | --- | --- |
| ກິດຈະກຳ | ເນື້ອໃນກິດຈະກໍາ | ເດືອນ ກໍລະກົດ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| 2.1 | ແນະນໍາການກະ ກຽມໂຄງການໃຫ້ຊາວບ້ານເປົ້າ ໝາຍ. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.2 | ຕິດຕາມການບັນ ທຶກຂໍ້ມູນການເກັບເຫັດຂອງອາສາສະມັກບ້ານ. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.3 | ສະໜອງຊິງຊັ່ງນໍ້າໜັກຂະໜາດ 15 ກິໂລໃຫ້ບ້ານ. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.4 | ເຮັດປຶ້ມບັນທຶກຂໍ້ມູນການເກັບເຫັດ. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.5 | ບັນທຶກຂໍ້ມູນການເກັບເຫັດ. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.6 | ເກັບຕົວຢ່າງ,ເກັບຂໍ້ມູນເຫັດ ແລະຈັບ GPS ຢູ່ບ້ານເປົ້າໝາຍ. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.7 | ສະຫລຸບກິດຈະກໍາ ແລະການເງິນ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2.8 | ຈັດກອງປະຊຸມປະຈໍາເດືອນ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

1. **ແຜນງົບປະມານລະອຽດ:**

ງົບປະມານແຕ່ລະກິດຈະກໍາ :

|  |  |  |
| --- | --- | --- |
| ກິດຈະກໍາ | ເນື້ອໃນກິດຈະກໍາ | ຈໍານວນເງິນ ( ກີບ ) |
| 2.1 | ແນະນໍາການກະ ກຽມໂຄງການໃຫ້ຊາວບ້ານເປົ້າໝາຍ. | 2.865.000 |
| 2.2 | ຕິດຕາມການບັນທຶກຂໍ້ມູນການເກັບເຫັດຂອງອາສາສະມັກບ້ານ. | 0 |
| 2.3 | ສະໜອງຊິງຊັ່ງນໍ້າໜັກຂະໜາດ 15 ກິໂລໃຫ້ບ້ານ. | 600.000 |
| 2.4 | ເຮັດປຶ້ມບັນທຶກຂໍ້ມູນການເກັບເຫັດ | 705.000 |
| 2.5 | ບັນທຶກຂໍ້ມູນການເກັບເຫັດ | 750.000 |
| 2.6 | ເກັບຕົວຢ່າງ, ເກັບຂໍ້ມູນເຫັດ ແລະຈັບ GPS ຢູ່ບ້ານເປົ້າໝາຍ. | 7.385.000 |
| 2.7 | ສະຫລຸບກິດຈະກໍາ, ການເງິນ | 415.000 |
| 2.8 | ຈັດກອງປະຊຸມປະຈໍາເດືອນ | 180.000 |
| **ລວມທັງໝົດ :** | **12.900.000**  |

( ສິບສອງລ້ານ ເກົ້າແສນ ກີບ )

ແຜນງົບປະມານລະອຽດຂອງແຕ່ລະກິດຈະກໍາຕິດຂັດຊອ້ນທ້າຍ.

***ໝາຍເຫດ :***

***ແຜນງົບປະມານເຮັດປຶ້ມບັນທຶກຂໍ້ມູນການເກັບເຫັດຂອງອາສາສະມັກທີ່ໄດ້ຮັບອະນຸມັດ ແຕ່ຕົວຈິງ ບໍ່ທັນໄດ້ປະຕິບັດ ຍອ້ນວ່າທົດລອງນໍາໃຊ້ແບບຟອມ ເມື່ອເຫັນວ່າສາມາດນໍາໃຊ້ໄດ້ຈຶ່ງເຮັດເປັນປຶ້ມຕາມຫລັງ ແຕ່ເງິນທີ່ໄດ້ຮັບແມ່ນໄດ້ເອົານໍາໃຊ້ເຂົ້າໃນກິດຈະກໍາອື່ນ.***

ການສະຫລຸບລາຍງານກິດຈະກໍາ ແລະງົບປະມານທີ່ຖອນອອກໄປແມ່ນຈະຕອ້ງສົ່ງໃຫ້ໂຄງການ TABI ພາຍໃນ 2 ອາທິດ ຫລັງຈາກສໍາເລັດການດໍາເນີນກິດຈະກໍາໃນແຜນສະບັບນີ້.

ແຜນກິດຈະກໍາ ແລະງົບປະມານສະບັບນີ້ເຮັດຂຶ້ນ ເພື່ອອະນຸມັດເບີກຈ່າຍຈາກໂຄງການ TABI ແລະນໍາໄປຈັດຕັ້ງປະຕິບັດຕາມແຜນກິດຈະກໍາທີ່ໄດ້ສະເໜີ ໃຫ້ມີປະສິດທິພາບ ແລະປະສິດທິຜົນສູງສຸດ.

ຢັ້ງຢືນຈາກຫອ້ງການປະສານງານໂຄງການ ປະທານສະຫະພັນແມ່ຍິງແຂວງ

TABI ປະຈໍາແຂວງ ຫລວງພະບາງ ( ຜູ້ສະເໜີ )